I 1954 falt dom i høyesterettssaken Brown v. Board of Education, som regnes som en milepæl i amerikansk rasehistorie. Saken gjaldt Topeka, men fikk ringvirkninger over hele landet. Barneskolene i Topeka var på den tiden segregert, hvite og svarte barn gikk på forskjellige skoler. Den enstemmige dommen slo fast at slike ordninger aldri kunne gi svarte samme mulighet for utdanning som for hvite, og at det derfor var i strid med grunnloven. Monroe barneskole, den svarte skolen der Linda Brown ble sendt til før dommen, er idag et nasjonalt historisk merke.